Delfile teadaolevalt on ka Savisaare tervis kehv. Esmaspäeval viis kiirabi ta EMOsse, kus ta viibis mõned tunnid, aga haiglasse teda ei jäetud. Täna käisid kinnitamata andmetel tema juures Hundisilmal arstid.

Pukk kommenteeris, et ta rääkis täna Savisaarega, kes ütles, et on haige ja on mõned päevad kodus, et seejärel uuesti tööle naasta.

Savisaar on Tallinna linnapea ametist kõrvaldatud seoses talle esitatud altkäemaksuvõtmise kahtlustusega. Sügisel valiti ta tagasi Keskerakonna esimeheks, aga varem sel kuul valis Keskerakonna volikogu erakonna presidendikandidaadiks Mailis Repsi, kes sai Savisaare ees napi võidu.

Varasemalt on Pukk kinnitanud, et Savisaar käib iga päev Keskerakonna kontoris tööl.